cyanic-selkie/wikianc huggingface dataset:
Dolm kirke
Historie
3. februar 1848 ble kirka totalskadet i brann som følge av lynnedslag. Bare noen få eiendeler ble berget ut. Allerede i april 1848 forelå de første planene for gjenreisning av kriken. Arkitekt var P.H Holtermann og byggmester var Hans Wige. Kapasiteten til kirken ble med dette utvidet fra 200 til 400, ved å utvide det gamle galleriet på vestveggen og bygge et nytt galleri på hele langveggen mot nord i kirkeskipet. De gamle buevinduene ble i denne perioden utvidet og gjort firkantet. Kirka sto ferdig sommeren 1849. 3. februar 1920 ble igjen kirken rammet av lynet. Denne gangen ble ingenting av inventaret reddet ut, og bare murene sto igjen av den gamle kirken. Dette ble slutten for Dolm som hovedkirke på Hitra. Etter brannen i 1920 startet en debatt i lokalsamfunnet om gamle Dolm kirke skulle bygges opp igjen, eller om kirkestedet skulle flyttes over Dolmsundet til Melandsjøen. 15. desember 1927 ble Hitra kirke på Melandsjøen innvia.
Tesla Model S
Modeller
Fra 2015 leveres Tesla Model S også med firehjulstrekk (én motor for forhjulene og én for bakhjulene) i følgende konfigurasjoner:
Hammerfest lufthavn
Ny lufthavn på Grøtnes
Det har lenge vært arbeidet med planer for en ny regional lufthavn ved Grøtnes, ca. 16 km sør for Hammerfest. Dette fordi dagens lufthavn er svært værutsatt og fordi rullebanen ikke kan utvides i noen retning. Terminalen på en ny lufthavn vil bli plassert på en halvøy, mens rullebanen vil bli bygget på ei fylling i havet. Avinor har studert to mulige lengder på rullebanen; ett alternativ med banelengde inntil 1199 m og ett med banelengde på 1550 m. Det korteste alternativet vil føre til at 50-seters fly kan få restriksjoner i vinterperioden, mens lengste alternativet vil tillate drift av 70-80 seters propellfly, som for eksempel Dash 8-Q400 og ATR 72, samt også mindre jetfly som Embraer E-190 med 90-112 seter. Dette vil gjøre direkteruter til Oslo mulig.
Gautefallelva
Etter å ha tatt i seg Søvasselva går det ca. 2 km før Rønnomdalselva slutter seg til fra nord. Denne drenerer kun Rønnomdalsvannet (223 moh).
Etter ytterlige et par kilometer når Gautefallelva sitt utløp ved Bostrak, i Bjorvann (78 moh). Den har nå drenert et nedbørsområde på ca. 160 km². I utløpet har den skapt et 500 meter bredt delta som er et viktig våtmarksområde for fuglelivet.
Crossair Flight 498
Etterspill
I løpet av en periode på fem år på slutten 1990-tallet og begynnelsen av 2000-tallet opplevde Sveits fire alvorlige ulykker med passasjerfly. Crossair 498 var en av disse og det førte til at hele det sveitsiske luftfartssystemet ble gjennomgått i en rapport utarbeidet av National Aerospace Laboratory (NLR) i Nederland på oppdrag av det sveitsiske samferdselsdepartementet. Rapporten er meget kritisk til måten det sveitsiske luftfartssystemet var organisert på og myndighetens måte å utføre sitt arbeid på, men peker også på de store utfordringene som lå i deregulering og lavprisselskapet Crossairs inntreden på markedet.
Froan kapell
Froan kapell ligger på Sauøy i Froan i Frøya kommune i Trøndelag. Det stod ferdig i 1904 og ble bygd grunnet den lange reisetiden til Sletta kirke på Frøya, nærmere tre mil tildels over åpent hav.
Snåsa Montessoriskole
Snåsa Montessoriskole er en Montessoriskole i Snåsa kommune i Trøndelag. Skolen er et pedagogisk alternativ til den offentlige skolen basert på Maria Montessoris pedagogiske prinsipper. Skolen er godkjent for 75 elever og ble etablert i 2002.
Bound to Wander
Bound to Wander er et musikkalbum av Steinar Albrigtsen utgitt i 1992, etter suksessen med den første plata Alone Too Long.
Sharman Macdonald
Sharman Macdonald (født 8. februar 1951 i Glasgow) er en skotsk dramatiker og tidligere skuespiller.
Deweys desimalklassifikasjon
Hovedinndelingen
De fleste notasjoner kan videreinndeles med suffikser som er gjennomgående i systemet, den mest brukte suffiksformen gjelder geografi: ''Norsk historie: 948.1 ; norsk kirkehistorie 274.81; norsk fauna: 591.481.
Ekebergskrenten
Kjært barn, mange navn
«Ekebergåsen» skildrer først og fremst Ekeberg slik det framstår fra byen, fjorden, og omkringliggende åser. i likhet med «Nedre Ekeberg» forekommer begrepet sjelden i dagligtale mellom folk på berget. Ikke desto mindre opptrer det i historiske utlegninger, i.o.m, fortolking av Oslonavnet (jf. sletta under Ekebergåsen), og ved eiendomssalg.
Peter Fröjdfeldt
Peter Fröjdfeldt (født 14. november 1963) er en svensk fotballdommer. Han har dømt kamper i blant annet Mesterligaen og UEFA-cupen. Han er en av tolv dommere som dømte i EURO 2008. Han dømte også UEFA-cupfinalen 2008 mellom Zenit St. Petersburg og Glasgow Rangers.
Ekebergskrenten
Lille Ekebergs / Munkebråtens marker oppstykkes
{| class="toccolours" style="float: right; margin:0.5em 0 1em 1em; font-size: 85%; color:black; width:20em; max-width: 25%;" cellspacing="5"
Kotsjan
Kotsjan (bulgarsk: Кочан) er et tettsted i fylket Blagoevgrad (Bulgaria), med 3,076 innbyggere.
Svovelkis
Bruk
På Ytterøya begynte kommersiell produksjon av svovelkis rundt 1840 blant annet levert til Leren kromfabrikk i Trondheim. På Ytterøya var 1867 et toppår med produksjon av 40,000 tonn svovelkis og dekket da en betydelig del av etterspørselen i verden.
Saul Weigopwa
Weigopwa deltok i OL 2004 i Athen, der han ble utslått i semifinalen på 400 meter. Han var også med på det nigerianske stafettlaget på 4 x 400 meter, der han løp sammen med James Godday, Musa Audu og Enefiok Udo-Obong. Laget tok bronsemedaljene på plassen bak USA og Australia.
Bertran de Born
Liv og verker
Da Rikard var blitt konge etter sin far Henrik IIs død, og Filip II August stadig utsatte utferden til den tredje korstog bebreidet Bertran kongene i sanger som priste Konrad av Montferrats heroiske forsvar av byen Tyr i Midtøsten: Folheta, vos mi prejatz que eu chan and Ara sai eu de pretz quals l'a plus gran. Da Rikard ble løslatt fra sitt fangenskap i Tyskland etter å ha blitt mistenkt for å ha myrdet Konrad ønsket Bertran ham tilbake med Ar ven la coindeta sazos. Tilfeldigvis kom en av Bertrans inntektkilder fra markedet i Châlus-Cabrol hvor Rikard rett ved festningen Château de Chalus-Chabrol i 1199 ble rammet av en pil fra en armbrøst som siden drepte ham.
Litterært ettermæle
Hans minne var behandlet bedre av Ezra Pound som oversatte en del av hans sanger, og baserte flere av sine egne dikt rundt Bertran og hans verker, særlig Na Audiart (1908), Sestina: Altaforte (1909), og Near Perigord (1915). Det er også hentydninger til Bertran i en del av Pounds Cantos. Via påvirkningen av Pounds Na Audiart blir Bertran også nevnt i Sorley MacLeans skotsk-gæliske dikt A' Bhuaile Ghreine (Den solfylte kvie).
Skien videregående skole
Skien gymnas' gamle lokaler i Brekkeby ble overtatt av Telemark Handelsgymnas. I 1980 ble navnet Telemark Handelsgymnas endret til Brekkeby videregående skole.
Hasvik lufthavn
Statistikk
Alle tall er fra Avinor.
Sula kapell
Sula kapell står på Sula i Trøndelag på det som er Frøyas eldste kirkested trolig fra 1400-tallet. I 1755 ble kirken flyttet til Sletta på Frøya. Sula fikk på ny et gudshus i 1925 da det ble bygd et kapell på den gamle kirketomta.
Dunam
En metrisk dunam tilsvarer:
Pizza Grandiosa
Ingredienser
Den nøyaktige oppskriften er hemmelig, men den består i all hovedsak av hvetemel, jarlsbergost (21,4 %), vann, «pizzakjøtt» og soyaprotein. Det såkalte pizzakjøttet er en farse som inneholder bl.a 40 % storfekjøtt, vann, soyaprotein, krydder og konserveringsmiddel. Etter 1997 ble det i en periode brukt gelatin som bindemiddel i farsen.
The Black Dahlia
Bakgrunn
Filmen var opprinnelig i førproduksjon med David Fincher som regissør og Mark Wahlberg som hovedrolleinnehaver. Wahlberg valte å konsentrere seg om The Brazilian Job som hadde planlagt innspillingen samtidig som The Black Dahlia, og forlot derfor settet. Da De Palma ble regissør erstattet han Wahlberg med Aaron Eckhart kort tid før innspillingen av filmen begynte i april 2005.
Gunnar Greve
Karriere
I 2015 signert Greve den da 18 år gamle artisten, DJ-en og produsenten Alan Walker til MER. Walker debuterte med sin singel «Faded» i desember 2015, hvor Greve var en av låtskriverne. Singelen ble sertifisert gull og platina i totalt 23 land, og entret den amerikanske singellisten Billboard Hot 100.
Kløfta
Idrett og friluftsliv
Bakkedalen er et idrettsanlegg med fotballbaner, tennisbaner, sandvollyballer og andre trenings og lekeapparater.
Norgesmesterskapet i boksing
I 1979 ble de navngitte vektklassene erstattet med vektangivelse, dvs. 51 kg (fluevekt), 54 kg (bantamvekt), 57 kg (fjærvekt), 60 kg (lettvekt), 63,5 kg (lett weltervekt), 67 kg (weltervekt), 71 kg (lett mellomvekt), 75 kg (mellomvekt), 81 kg (lett tungvekt) og +81 kg (tungvekt).
Liste over omstridte områder
Stater eller territorier som ikke er internasjonalt anerkjent eller omstridte ved at flere stater gjør krav på dem.
Espen Lind
Solokarrière
Soloalbumet Army Of One ble utgitt 23. juni 2008 til gode kritikker og solgte 48 000 eksemplarer det neste halve året. Under Spellemannprisen 2008 ble han kåret til Årets spellemann.
Algorta (Uruguay)
Algorta er en by i Río Negro-departementet i det vestlige Uruguay.
Tvangslisens
En tvangslisens pålegger innehaveren av et patent, opphavsrett eller andre eneretter å godta andre markedsaktørers bruk av patenthavers patenterte oppfinnelse. Normalt vil patenthaveren motta en form for royalty, som fastsettes enten av en rettsinstans eller gjennom en slags voldgift.
Arbeit macht frei
Opprinnelse
Den tyske nasjonalistiske forfatteren Lorenz Diefenbach publiserte så i 1872 en roman med navn «Arbeit macht frei», noe som gjorde uttrykket kjent i nasjonalistiske kretser. Weimarrepublikken begynte å anvende parolen i 1928 for å fremheve dets store arbeidsmarkedsprogram for åt få bukt med massearbeidsløsheten. Parolen var også en vri på det middelalderske uttrykket Stadtluft macht frei (byluft gir frihet).
Snikende tiger, skjult drage
Priser
Filmen ble belønnet med Oscar i fire kategorier:
Big Storm Comin
Big Storm Comin' er et musikkalbum utgitt av Steinar Albrigtsen og Tom Pacheco i 1993.
EM i fotball for kvinner 1991
Kvalifisering
De deltakende nasjonene ble fordelt over fem grupper, og den beste fra de to første og de to beste fra resten gikk til kvartfinale. Kvartfinalen ble spilt hjemme og borte, og de fire vinnerne gikk videre til sluttspillet. Gruppevinnerne i de fem kvalifiseringsgruppene var Danmark, Sverige, Nederland, Tyskland og Norge. De tre nummer-to-lagene som kom til kvartfinalen var Ungarn, Italia og England. Vinnerne av kvartfinalene var Tyskland, Italia, Norge og Danmark.
Henning Haslund-Christensen
I Danmark ble han kjent blant annet for sine reisebøker Jabonah (1932), Zajagan (1935) og senere Asiatiske Strejftog (1945), og for sine radioprogrammer om Mongolia.
Vel tilbake i Mongolia anskaffet han de artefakter som skulle bli sentrale i de etniske samlingene i Nasjonalmuseet i København. Han ledet de danske sentralasiatiske ekspedisjonene i 1936-37 og 1938-39, som hadde til formål å dokumentere den truede mongolske kulturen.
Merapi
Flere av vulkanens utbrudd har krevd menneskeliv. Tusener av mennesker bor i skråningene langs vulkanen; noen landsbyer er så høyt oppe på vulkanen som 1 700 meter.
1992–2002
Et utbrudd som begynte i 1992 fortsatte i hele 10 år. Under denne tiden dannet det seg en «lava dome», som vokste med opp til 0,5 m om dagen.
Lagtingets finanskomité
Medlemmer
Medlemmer siden 2015:
Buíque
Buíque er en kommune i delstaten Pernambuco i nordøstregionen av Brasil.
Harford County
Historie
Fylket ble grunnlagt i 1773 av land som ble utskilt fra Baltimore County og har fått sitt navn etter Henry Harford, sønn av 6. Baron av Baltimore, Frederick Calvert.
St Johns (Man)
Kirken St Johns
Den relativt store kirken i landsbyen er dedikert til Sankt John, det vil si Evangelisten Johannes, og landsbyen og prestegjeldet er navngitt etter kirken. Innenfor kirken er det reservert seter med navnplater for medlemmer av begge kamrene i det manske parlamentet, mens det tilstøtende kirkehallen inneholder en utstilling som gir detaljer om Tynwalds historie og dens funksjon som tingsted. Dette settes i sammenheng med andre norrøne ting, som Alltinget på Island, og Stortinget i Norge.
Den evangelisk-lutherske kirke
På 1500-tallet vokste det i Tyskland frem en fornyelsesbevegelse innen den katolske kirke. Luthers anstrengelser for å reformere teologien og praksisen til den katolske kirke utløste den protestantiske reformasjon i de tyskspråklige områdene i Det tysk-romerske rike. Fra og med Martin Luthers 95 teser mot avlatshandelen av 1517, spredte Luthers skrifter seg internasjonalt, og raskt overveldet muligheten for paven og den tysk-romerske keiseren til å kontrollere det.
De ti lutherske bekjennelsesskriftene er samlet i Konkordieboken fra 1580.
Malcolm Christie
Kilder
Headline Book Publishing, London. ISBN 0-7553-1526-X
Tidus
Handlingen i Final Fantasy X inkluderer i stor grad Tidus, som er en blitzballspiller fra Zanarkand. Etter at et mystisk vesen kalt «Sin» angrep hjembyen hans, ble Tidus transportert til verdenen Spira. Tidus møter etter hvert en tilkaller (summoner) kalt Yuna og hennes voktere. Yuna begynner en pilegrimsreise for å ende kaoset skapt av Sin, og ved å slutte seg til dem, håper Tidus på å returnere hjem.
Ragnhild Hennum
Karrière og faglig arbeid
Hennum ble cand.jur. ved Universitetet i Oslo i 1991 og dr.philos. i rettssosiologi samme sted i 1999. Hennes doktorgrad hadde tittelen Bevis i saker om seksuelle overgrep mot barn, og hun har publisert arbeider om straffutmåling, de rettslige sidene ved dødshjelp, seksualisert vold generelt, strafferettslige særreaksjoner og tvangsekteskap.
Toropets
Historie
På midten av 1400-tallet havnet byen under Storhertugdømmet Litauen, som måtte avstå den til Ivan III etter slaget ved Vedrosja i 1503. Tidlig på 1600-tallet ble Toropets plyndret av den polske armeen. I 1777 ble byen en del av Pskov gubernija.
I 1935 ble byen lagt inn under Kalinin oblast (dagens Tver oblast). Byen var okkupert av Wehrmacht fra 29. august 1941 til 21. januar 1942, da den ble frigjort under Toropets-Kholm-operasjonen.
Cabrobó
Cabrobó er en kommune i delstaten Pernambuco i nordøstregionen av Brasil.
Lenny Kuhr
I 1967 vant hun en konkurranse for nye artister, «Cabaret der Onbekenden». Da hun to år senere representerte hjemlandet under Eurovision Song Contest 1969 i Madrid med sangen «De troubadour», delte hun førsteplassen med Storbritannia, Frankrike og Spania. Kuhr hadde selv skrevet musikken til sangen, mens teksten var skrevet av David Hartsema.
Kuhr har bodd en periode i Israel og konverterte til jødedommen.
Erich Christian Werlauff
Erich Christian Werlauff (født 2. juli 1781 i København, død 5. juni 1871) var en dansk historiker og professor.
Historiske skrifter
Som historiker tok Werlauff ofte fatt på et arbeid etter ytre tilskyndelse. Tre ganger besvarte han prisoppgaver og vant prisen. Han var nesten alltid beredt til å påta seg en historisk avhandling om et emne. På det biografiske området skrev han gjerne om lærde menn, fra islendingen Are Frode (De Ario multiscio, 1808) til Ole Worm og Arni Magnusson. Han skrev også om lærde stiftelsers historie, som i Historiske Efterretninger om det store kongelige Bibliothek (1825), Udsigt over Kjøbenhavns Universitetsbygnings Historie (1836), Det kongelige danske Selskab for Fædrelandets Historie og Sprog (1847) og Kjøbenhavns Universitet fra dets Stiftelse indtil Reformationen (1850). Han hadde også interesse for oldtidsforskning, som i avhandlingene «Udkast til den nordiske Arkæologis Historie», «Skandinavernes Bekjendtskab med den pyrinæiske Halvø», «Bidrag til Middelalderens Geografi efter islandske Kilder», «Bidrag til den norske Ravhandels Historie», «Forsøg til at oplyse og forklare Prokops Efterretninger om de nordiske Lande», «Beskrivelse over Kong Erik Menveds og hans Dronning Ingeborgs Gravminde i Ringsted Kirke», «De hellige tre Kongers Kapel i Roskilde Domkirke».
Ordenen Virtuti Militari
Insignier
Ordenstegnet for Ordenen Virtuti Militari besto opprinnelig av en oval medaljong i gull eller sølv med det kongelige monogrammet SAR. Baksiden hadde innskriften «VIRTUTI MILUITARI». Medaljongen var opphengt i ordensbåndet for Sankt Stanislaus-ordenen. Dette var rødt og hvitt, fargene fra Polens riksvåpen og flagg.
Coloburiscidae
Levevis
Disse døgnfluene lever i kalde, rasktstrømmende bekker, også i stryk, helst med steinbunn. Larvene lever av å filtrere partikler fra vannet. De bruker beina og trakégjellene til å kile seg fast mellom steiner, men kan også svømme godt, med nikkende hodebevegelser. Siden de bruker trakégjellene til å holde seg fast med, kan de ikke vifte med disse for å øke oksygenopptaket, og der er derfor avhengige av svært oksygenrikt vann. Hunnen kan legge opptil 12 000 egg. Utviklingen fra egg til voksent insekt kan ta fra seks måneder til tre år.
Ordenen Virtuti Militari
Norske innehavere
Ordenen Virtuti Militari er også tildelt nordmenn. Blant disse er generalmajor Carl Gustav Fleischer, som hadde ledet felttoget i Nord-Norge der også Polens Den selvstendige Podhalebrigaden deltok. Han ble i desember 1940 tildelt ordenens sølvkors.
Mørelinjen (selskap)
Historie
Utover 1980- og 1990-tallet skjedde det en rekke oppkjøp og fusjoner i rutebilbransjen. I 1988 ble Mørelinjen AS fusjonert med Trollheimen Trafikk AS. Det nye selskapet beholdt navnet Mørelinjen AS, men hovedkontoret ble lagt til Sunndalsøra. I 1996 kjøpte Hemne Orkladal Billag (HOB) majoritet i Mørelinjen AS. I 1997 fusjonerte HOB og Ålvundfjord Skysslag AS, som eide 72 % i Nordmøre Trafikkselskap i Kristiansund. Samme år kjøpte HOB også Molde Bilruter. Etter dette satt HOB med kontrollen over busstransporten i byene Molde og Kristiansund og korridorene mellom disse byene og Trondheim.
Nzérékoré (region)
Administrativ inndeling
Nzérékoré er delt inn i seks prefekturer.
HMS «Sheffield» (D80)
HMS «Sheffield» (D80) var en britisk Type 42 jager som ble senket av det argentinske flyvåpenet under Falklandskrigen i 1982. HMS «Sheffield» var det første skipet i Type 42 klassen og ga dermed navnet til Sheffield-klassen av jagere. Hun ble kjølstrukket 15. januar 1970, sjøsatt 10. juni 1971 og gjort operativ 16. februar 1975.
Phoenix (band)
Phoenix er et fransk indie rockeband. Bandet ble i 2009 nominert til en Grammy i kategorien «Beste alternative album» for albumet Wolfgang Amadeus Phoenix.
Live! Thirty Days Ago (2005)
Etter utgivelsen av albumet Alphabetical turnerte bandet på tre kontinenter og spilte 150 konserter. Et resultat av disse konsertene ble livealbumet Live Thirty Days Ago som ble sluppet bare tretti dager etter at turneen var over. Låtene "Funky Squaredance", "(You Can't Blame It On) Anybody", and "If I Ever Feel Better" ble tatt opp på Rockefeller i Oslo den 24. september i 2004. Låta "Love for Granted" ble tatt opp 20. september på Folken i Stavanger.
20. etappe av Vuelta a España 2009
Eksterne lenker
2009 Vuelta a España, Stage 12 to Stage 21
Helene Fischer
Helene Fischer (født 5. august 1984 i Krasnojarsk i Russland) er en russisk-født tysk sanger, underholder, tv-personlighet og skuespiller. Hun er mest kjent for sanger innen pop og slager, der «Atemlos durch die Nacht» er blant hennes mest kjente. Siden debuten i 2005 har hun vunnet en rekke priser, inkludert sytten Echo-musikkpriser, fire «Krone der Volksmusik» og tre Bambi-priser. Hun er blant Tysklands mest populære artister og har solgt minst 15 millioner album. I 2014 ble albumet hennes, Farbenspiel, sertifisert som det mest nedlastede albumet til en tysk artist gjennom tidene. Fischer er også blant verdens best betalte kvinnelige artister og tjente rundt 273 millioner kroner i 2017–2018.
Bakgrunn
Fra hun ga ut sin første plate i 2006 har hun vært et hett navn i tysk musikkliv. 12. januar 2008 fikk hun prisen Krone der Volksmusik 2008.
Sadeq Hedayat
Vegetarianisme og altruisme
Sadeq Hedayat begynte trolig med sin livsstil som vegetarianer siste året på gymnaset St. Louis. Trolig var det da han tok motet til seg etter å ha båret en sterk empati med dyr siden barndommen. I et intervju forteller en klassekamerat av Hedayat posthumt at han reagerte med besvimelse og sterk reaksjon på dissekering av en firfisle under en naturfagstime, der han utroper etter ‘torturen’, som Sadeq selv kalte scenarioet: "Det urettferdige har alltid gode unnskyldninger for dets ugjerninger. Hva, i det store og det hele, er forskjellen mellom deg og meg og mordere som Genghis Khan? (…) Om de slutter å drepe dyr, vil de aldri drepe et menneske."
Døden
Novellen "Begravet levende" kom ut med som en diktsamling i 1930, etter at han hjemvendt fra et studieopphold på fire år i Paris. Det er kjent at han forsøkte å ta sitt eget liv i 1928, men ble reddet i siste liten. "Begravet levende" ender med at hovedpersonen lykkes i å ta sitt eget liv. Muligens ble novellen skrevet som en fullendt historie på sin egen opplevelse, der han selv kunne reflektere og bestemme utfallet over sitt eget forsøk.
Dendrogram
Eksempel
Et hierarkisk ordnet dendrogram av de samme dataene vil kunne se slik ut
Kansanshi
Mineraler
Primærmineral: Kopper, og i 2006 ble det utvunnet 127 179 tonn.
Otto Emil Birkeli
Han tok eksamen ved Misjonsskolen i Stavanger i 1902 og reiste det følgende år i Det Norske Misjonsselskaps tjeneste til Madagaskar, hvor han virket til 1919. Han ble lærer ved Misjonsskolen i Stavanger i 1923, forstander samme sted 1937. Birkeli redigerte i en årrekke Norsk Misjonstidende. Han arbeidet også blant annet innenfor fagene etnografi og psykologi. Av hans religionshistoriske publikasjoner må nevnes Fedrekult i Norge (1938, avhandling for den filosofiske doktorgrad; han var den første som tok denne uten å være student), Fedrekult (1943) og Religionshistorie; formlære (1946).
Vittorio Tosto
Han debuterte i serie A for Torino mot Inter i 1994.
HMS «Hermes» (R12)
Forsinkelsene i byggetiden hadde den positive følgen at hun i løpet av prosessen også ble modernisert, og hun ble bygget ferdig med blant annet et moderne vinklet flydekk og moderne radarsystemer. Hun ble utstyrt med fly fra juli 1960, opprinnelig av typene De Havilland Sea Vixen, Supermarine Scimitar og Fairey Gannet. Scimitar-flyene ble senere erstattet av Blackburn Buccaneer. Flydekket var imidlertid litt for kort for å operere moderne fly med tilstrekkelig sikkerhet, noe som førte til at man tok henne ut av tjeneste 14. juli 1970 for å bygge henne om til helikopterhangarskip. Hun ble operativ igjen 18. august 1973 utstyrt med Westland Wessex og Westland Sea King helikoptre. På slutten av 70-tallet begynte man å evaluere bruk av Sea Harrier VTOL-fly ombord på HMS «Hermes» og i 1980 fikk hun en 12° rampe i baugen for å kunne operere Sea Harrier-fly effektivt.
Hans Helgesen
Biografi
Helgesen deltok i den franske julirevolusjonen, og fikk sin avskjed som kaptein i den danske hær av kong Frederik VI i 1830.
Begravelse og ettermæle
<poem class="flow-1column"> Hr. Helgesen sidder i Frederiks By Blandt Stumperne, som er tilbage; Men vide om Landene flyver hans Ry: Hvor tidt end vi lærte de Tydske at fly, Hr. Helgesens Daad har ej Mage. Den skal ikke dø Paa Dannemarks Ø, Men leve i Sang og Sage!
Haiti
Innsjøer
Det ligger også flere innsjøer i Haiti. Den største er også den nest største innsjøen på Hispaniola og i Karibia, og heter Étang Saumâtre. Den ligger i Cul-de-Sac-senkingen og har et areal på 170 km². Det er en saltsjø og er saltere enn vanlig sjøvann. Her kan man finne dyr som spisskrokodille og flamingo.
Aggregattilstand
Faser
Vann (H2O) er et kjent stoff og et passende eksempel på de tre vanligste tilstandene et stoff kan opptre i. Under normale forhold på jorden vil vannet fryse til is når temperaturen når frysepunktet ved 0°C. Det har da endret tilstand fra væske til fast form. Ved å heve temperaturen på vannet vil man gradvis øke fordampningen, slik at væsken går over til gass. Man kan se damp stige fra kokende vann idet gassen kondenseres tilbake til svevende væskedråper som knyttes til ørsmå partikler i luften.
Haiti
Politisk system
Nasjonalforsamlingen er todelt; deputertkammeret med 99 plasser og senatet med 30 plasser. Medlemmene i deputertkammeret velges for en fireårsperiode, mens senatsmedlemmene velges for en seksårsperiode, der en tredel av medlemmene velges annethvert år.
Hvit tigerspinner
Navnet
På svensk heter den vit tigerspinnare; på engelsk Water ermine.
Ordenen Polonia Restituta
Ordenen Polonia Restituta, egentlig Den polske gjenfødelsesordenen, (polsk: Order Odrodzenia Polski) er en polsk orden. Ordenen er best kjent etter innskriften på ordenstegnet: «POLONIA RESTITUTA», «Polen gjenfødt». Ordenen Polonia Restituta ble innstiftet 4. februar 1921 av Polens nasjonalforsamling til belønning av fortjenester av Polen og det polske folk. Ordenen tildeles i særdeleshet for fremragende innsats innen offentlig tjeneste, vitenskap, kultur og næringsliv. Ordenen rangerer som nummer tre av Polens seks ordener, etter Ordenen Virtuti Militari, men foran Militærkorsets orden. Polens president er ordenens stormester. Den anses som en etterfølger etter Sankt Stanislaus-ordenen.
Tildeling
Etter reformen av ordenen i 1992 tildeles den nå utelukkende polske statsborgere og benyttes ikke lenger som en diplomatisk orden, da denne funksjonen er overtatt av Republikken Polens fortjenstorden. Ordenen Polonia Restituta tildeles for ekstraordinære fortjenester av stat og samfunn, i særdeleshet for innsats for styrking av forsvaret og nasjonal sikkerhet, for utvikling av landets økonomi, for offentlig tjeneste, for fremragende vitenskapelig, litterært eller kunstnerisk innsats eller for bidrag til forbindelsene mellom Polen og andre land. Polens president er, i kraft av sitt embete, innehaver av storkors.
Tildeling skjer ved Polens president etter innstilling fra et ordensråd, kalt ordenskapittel, på åtte medlemmer. Ordenskapittelet ledes av stormesteren.
Odd Olav Bolstad
Han var en kjent Art Director på 1980-tallet, da han jobbet for blant andre Skjerven reklamebyrå og Ogilvy & Mather. Han var en av Norges første reklamefilmprodusenter. Han startet reklamebyrået JBR på slutten av 1980-tallet sammen med T.P. Reimers og Ingebrigt Steen Jensen, og var partner der i tre år. Han startet senere som kunstmaler, og var representert på høstutstillingen 2 ganger på 1990-tallet
Armenias geografi
Geografi
Armenia ligger i det sørlige området av Sør-Kaukasus, området sørvest for Russland mellom Svartehavet og Kaspihavet. Det moderne Armenia inneholder en del av det historiske Armenia, der senteret var dalen som elven Araks renner gjennom og området rundt Vansjøen i Tyrkia. Armenia grenser til Georgia i nord, til Aserbajdsjan i øst, til Nakhitsjevan (en enklave av Aserbajdsjan) i sørvest, til Iran i sør og til Tyrkia i vest.
Topografi og drenasje
Dalene til elvene Debed og Aghstev danner hovedrutene fra nord, siden de passerer gjennom fjellene. Sevansjøen, som er 72,5 km på det bredeste og 376 km lang, er den klart største innsjøen. Den ligger omtrent 2 000 meter over havet på platået. Terrenget er mest kupert lengst sørøst, som er en del av nedslagsfeltet til elven Vorotan (Bargusjat), og minst kupert i Araksdalen lengst sørvest. Det meste av vannet i Armenia renner ut i Araks eller sideelven Hrazdan, som går fra Sevansjøen. Araks danner grensen til både Tyrkia og Iran, mens Zangezurfjellene danner grensen mellom Armenias sørligste provins Siunik og Aserbajdsjan-eksklaven Nakhitsjevan.
Skjerf
Det vanligste materialet idag er polyester, men både ull og silke brukes.
Militærkorsets orden
Insignier
Ordenstegnet for Militærkorsets orden består av et kors med utbøyde armer, i blå emalje på gull eller sølv, med ørnen fra Polens riksvåpen i midten. Korset er opphengt i båndet i et ledd utformet som en krone. Baksiden bærer innskriften «MILITO PRO PATRIA» («kjemp for fedrelandet»), «MMVI» for innstiftelsesåret og et serienummer. Ordenstegnet er i gull for 1. klasse, i sølv for 2. og 3. klasse. Ordenstegnet for 3. klasse er mindre i størrelse enn det for 2. klasse.
Val Chisone
Enkelte av øvelsene ved vinter-OL 2006 finner sted på stedene Sestriere og Pragelato som ligger i dalen.
Punkttigerspinner
Levevis
Ved fare eller dersom tigerspinneren føler seg truet, åpner den vingene og viser den gule og svarte bakkroppen, noe som virker som en advarsel for byttedyr. Fargesignalet redder ofte tigerspinneren fra å bli spist. Punkttigerspinner er også svakt giftig fordi den får giftstoffer i kroppen fra plantene den spiser. Giftstoffene er acetylkolin og histaminer.
Sebedeus
Sebedeus var far til apostlene Jakob og Johannes med sin kone Salome. Sebedeus var fisker.
Europamesterskapet i fotball for kvinner
Europamestere gjennom tidene
* Bare finalen ble spilt i Tyskland.
Solwesi
Geografi
Byen ligger på 1 299 moh. i Nordvest-provinsen i Zambia, 232 km vest for Kitwe.
Næringsvirksomhet
Byen har omfattende gruvevirksomhet. Hvorav dagbruddet «Kansanshi Mine» er det største, med 1 105 ansatte. Det finnes supermarked i kjeden Shoprite og bensinstasjon.
Svein
Utbredelse
I 2005 var det ifølge Statistisk sentralbyrå 27 437 personer som het Svein og 4 241 som het Sven i Norge.
Korotsja
Korotsja (russisk: Короча) er en by i Belgorod oblast i Russland. Den ligger ved elva Korotsja (ei sideelv til Donets), rundt 50 km nordøst for Belgorod.
Torill Kove
Bakgrunn og filmer
Kove var i tre år i Afrika med sine foreldre som var hjelpearbeidere. Mens hun var på High School i Kenya fikk hun kanadiske venner. Senere flyttet hun til Canada i 1981 for å fortsette sin utdannelse innen byplanlegging. Etter å ha jobbet noen år i byplanleggingsbransjen begynte hun å studere animasjon ved Concordiauniversitetet i Montreal. Hun har laget flere filmer, skrevet og illustrert barnebøker og skrevet kortfilmmanus. Hun har blant annet illustrert bøkene om Johannes Jensen, skrevet av Henrik Hovland.
I juli 2015 ble det kjent at Torill Kove ble tildelt Anders Jahres Kulturpris 2015 for hennes fremragende innsats som animasjonsfilmskaper. Prisen er på til sammen 500,000 kroner og tildeles ved en høytidelighet i Universitetets Aula i Oslo den 3. september.
Kjenningstjeneste
Kjenningstjeneste er en militær disiplin som går på å kjenne igjen personell og materiell. Hensikten er at personell skal lett kjenne igjen personell og materiell, og gi presise rapporter videre samt ta gode beslutninger.
HMS «Invincible» (R05)
Beskrivelse
For selvforsvar er HMS «Invincible» utstyrt med Sea Dart-missiler, og etter Falklandskrigen i 1982 ble hun utstyrt med Phalanx CIWS anti-missilsystem. Etter ombyggingen i 1986 fikk hun Goalkeeper CIWS anti-missilsystem.
Séverine (sanger)
Séverine prøvde å vinne Eurovision Song Contest to ganger til, ved å delta i de tyske nasjonale finalene i 1975 og i 1982, men ingen av sangene vant. Hun var en del av Monacos delegasjon til Eurovision Song Contest 2006 i Athen.
Honningsvåg lufthavn, Valan
Historie
Den første flyvningen i Nordkapp fant sted sommeren 1926, med et sjøfly av typen Junkers F13. Flyet ble brukt til å fly sightseeingtur for turister, fra det tyske cruiseskipet SS «Oceania». I juli 1932 kom Gidsken Jakobsen og John Strandrud til Honningsvåg med et Junkers-sjøfly for å fly sightseeing for cruiseturister. Prisen for en tur var 10 kroner for en 10 minutters tur og 15 kroner for en 15 minutters tur. Jakobsen etaberte Nord-Norges Aero og søkte om konsesjon til å starte en post- og passasjerflyrute til Nord-Norge, som skulle gå mellom Trondheim og Kirkenes.
Stortinget valgte derimot å støtte Det Norske Luftfartselskap (DNL), som fikk konsesjonen for å betjene alle flyruter i Norge fra 1935. 7. juli 1935 startet kystruten fra Bergen til Tromsø, med en Junkers W 34. Året etter ble den forlenget via Skjervøy og Hammerfest til Honningsvåg. Finnmarksruta gikk i perioden fra 11. juni til 12. august og ble drevet som ren postrute. Den ble fløyet av Widerøe på oppdrag for DNL. I gjennomsnitt fløy Widerøe 54 kilo post hver dag. Finnmarksruta ble lagt ned i 1937, men ble gjenåpnet året etter. I 1938 og 1939 ble ruta operert fra 1. juli til 30. august. Ruta ble igjen lagt ned i 1939, på grunn av urbruddet av andre verdenskrig.
Videre drift
Det finnes ingen foreløpige utvidelsesplaner for flyplassen. Det er stor arealknapphet rundt flyplassen, og det er derfor få muligheter til å utvide flyplassområdet, for eksempel i sammenheng med offshorerelatert helikoptervirksomhet. I perioden 2004–2005 ble det gjennomført forundersøkelser for en mulig ny flyplass på Porsangernesryggen, men undersøkelsen viste at stedet var dårlig egnet, blant annet som følge av de meteorologiske forholdene.
Fasiliteter
Honningsvåg lufthavn ligger på Valan ved Skipsfjorden, 4,5 km fra Honningsvåg sentrum. Terminalen har kapasitet til 150 passasjerer i timen. Det er parkeringsplass for ett fly. Rullebanen er asfaltert, måler 920 x 30 meter og har baneretningen 08–26, der begge retninger har 860 meter tilgjengelig for avgang. Den vanskelige terrenget og vindforholdene gjør at innflygingen må skje i en halvsirkel i begge retninger. Den begrensede plassen rundt flyplassen gjør det også umulig å forlenge rullebanen. Flyplassen hadde 13 årsverk i 2008.
Black Beach
Black Beach er et fengsel som ligger i Ekvatorial-Guineas hovedstad Malabo på øya Bioko. Det er et av de mest beryktede fengslene i Afrika. Det har rykte på seg for at fangene blir utsatt for systematisk vanskjøtsel og mishandling. De får heller ikke medisinsk hjelp (FNs Standard Minimum Rules for the Treatment of Prisoners krever at alle fanger skal ha tilgang på et minimum av nødvendig medisinsk hjelp) og matrasjonene er sparsomme.
Camaragibe
Camaragibe er en kommune i delstaten Pernambuco i nordøstregionen av Brasil.
Kristoffer Zetterstrand
Han ble tildelt Marianne & Sigvard Bernadottes Kunstpris for 2012.
Teodoro Obiang Nguema Mbasogo
President
Etter utløpet av hans andre syvårsperiode som president ble Obiang gjenvalgt den 25. februar 1996 med 97,85 % av stemmene. Opposisjonen boikottet valget. Ved parlamentsvalget 7. mars 1999 fikk PDGE 75 av 80 seter. Og ved presidentvalget 15. desember 2002 ble Obiang nok en gang gjenvalgt, denne gangen med 97,1 % av stemmene. De fire opposisjonskandidatene hadde trukket seg i forkant av valget, men Celestino Bonifacio Bacalé fikk likevel 2,2 %. Ved parlamentsvalget 25. april 2004 deltok PDGE i en koalisjon som til sammen fikk 98 av 100 seter. Av disse fikk PDGE 68. Hans tidligere statsminister Cristino Seriche Bioko grunnla i slutten av 2004 opposisjonspartiet VDDC.
Papp
Fremstilling
Papp og kartong fremstilles på en papirmaskin som kan håndtere høyere overflatevekt og flere sjikt. En papirmaskin som lager kartong kalles for kartongmaskin.
Leopoldo Galtieri
Oppvekst og militær karrière
I 1975, etter 25 år som offiser, ble han kommandant for ingeniørkorpset. I 1976 ble han generalmajor, og i 1978 fikk han kontroll over hele hæren.
Georg Valentin von Munthe af Morgenstierne
Morgenstierne tok doktorgraden ved Friedrich-Wilhelms-Universität zu Berlin i 1918 på avhandlingen Über das Verhältnis zwischen Cārudatta und Mṛcchakaṭikā. Fra 1922 og helt til mot slutten av sitt liv gjennomførte han et stort antall forskningsreiser i India, Pakistan, Afghanistan og Iran.
Luiz Inácio Lula da Silva
Valg
I 1986 ble Lula valgt til en plass i Brasils kongress, og i 1989 var han PTs presidentkandidat. Lula stilte opp som ny presidentkandidat i de påfølgende valg i 1994 og 1998.
Øystein Berntsen
Samme år ga han også ut singelen Færjekællen. En sang som handler om å lengte hjem til byen Fredrikstad, hvor han er født og oppvokst. Den ble spilt inn i Strengeleik Studio i Trondheim med Skjalg Raaen som produsent.
Luiz Inácio Lula da Silva
Første presidentperiode
I de første årene av Lulas presidentperiode gikk Brasils økonomi veldig bra, noe som førte til at han opprettholdt sin popularitet i mesteparten av befolkningen. En del pressgrupper anklaget ham imidlertid for ikke å innfri alle de mest omtalte valgløftene sine.
Lula oppnådde flest stemmer i presidentvalget i 2006, men måtte gå til annen valgomgang for å sikre seg seieren over hovedutfordreren Geraldo Alckmin.
Andre presidentperiode
Lula brukte mer enn tre måneder på å peke ut sin nye regjering. Han valgte også å beholde flere sentrale ministre fra den første presidentperioden. Blant dem var Gilberto Gil, som fortsatte som kulturminister.
Daredevil (TV-serie)
Serien eksisterer i samme univers som Marvel Cinematic Universe-filmene, samt TV-seriene Agents of S.H.I.E.L.D. og Agent Carter. Alle de 13 episodene i sesong 1 hadde premiere 10. april 2015.
Lunna House
Lunna House var tidligere et gjestehus med Bed & Breakfast, men er ikke det lenger.
BIOS
Navnet BIOS er et akronym, men det kan også være et ordspill på det greske ordet βίος, som betyr liv.
Trident Studios
Sheffield-brødrene hadde en avslappet arbeidsstil, og vektla en høy standard på lydteknikken. Studioets «state-of-the-art» opptaksutstyr fikk mange store artister til å spille inn der.
Brian Martin
Martin vant en olympisk bronsemedalje i aking under vinter-OL 1998 i Nagano. Sammen med Mark Grimmette kom han på tredjeplass i toer for menn, bak Stefan Krauße / Jan Behrendt fra Tyskland og amerikanske Gordy Sheer / Chris Thorpe.
Helloween
Grunnen til at navnet deres skrives «Helloween» istedenfor Halloween er at det både inkluderer ordene «hello» og «hell» (engelsk for helvete). Dessuten eksisterte det et annet band som het Halloween, og en navneendring ville gjøre navnet «deres eget».
Musikkstil og sjanger
Bandet har også vært gjennom sjangere som speed metal (Judas, Metal Invaders), progressiv rock (Music), heavy metal, hardrock (Crazy Cat, Step Out of Hell), Blues rock (Aint Got Nothing Better) og power metal, som de er kjent for å være gudfedrene til. Det er få band som har lik lydbilde som Helloween, men band som HammerFall, Gamma Ray, Iced Earth, Blind Guardian og Iron Maiden er også godt likt av Helloween-fans.
Askell Jonsson
Fra flere historiske kilder vet vi at han allerede før bispeutnevnelsen var en av kong Håkon Håkonssons mest betrodde menn blant annet som kongens personlige sendemann hos den engelske kongen, Henrik III. Askell var først kapellan, deretter erkediakon i Bergen. I 1226 ble han utnevnt til biskop av Stavanger. Askell var også til stede da kong Håkon Håkonsson ble kronet i Bergen i 1247.
Leksvik kirke
Historie
På 1850- og 60-tallet ble kirka restaurert innvendig. På denne tiden hadde ikke folk særlig interesse i eldre utstyr, malerier eller historiske materiale. Derfor ble mye av kirkens inventar tatt bort eller ødelagt. Men det var flere som prøvde å bevare de gamle delene av kirka. En av dem var Ole Tronstad, som gikk rundt til folk i bygda og sa at kirkedelene som mange hadde tatt med seg hjem ville bringe dem sykdom og ulykker. Derfor samlet mange delene sammen og bevarte dem på et loft i kirka.
Under restaureringen fant de mange deler som var mye eldre enn selve kirka fra 1667. På en stokk sto årstallet 1624, men stokken viste seg å være mye eldre. De fant flere stokker av samme årstall, og de konkluderte i at materialet tilhørte en eldre kirke.
Turning Torso
Det er det nest høyeste bolighuset i Europa etter Triumfpalasset i Moskva som er 264 meter høyt. Turning Torso er tegnet av arkitekten Santiago Calatrava. Byggestart var sommeren 2001, og den ble innviet 27. august 2005.
NOKIOS
Statens dataforums Fyrlyktpris deles hvert år ut på konferansen.
Dana Rosemary Scallon
Dana Rosemary Scallon, også kjent som Dana (født 30. august 1951 i London i Storbritannia) er en irsk sanger og politiker. Hun vant Eurovision Song Contest 1970 med hiten «All Kinds of Everything». Hun satt i Europaparlamentet fra 1999 til 2004. I 1997 stilte hun til valg til Irlands president. Karrieren innenfor musikk og politikk har i stor grad vært basert på hennes katolsk tro.
Bakgrunn
Hun ble født som Rosemary Brown i Islington i London. Hennes far Robert Brown var bærer på King's Cross station, og dessutten frisør og trompetist. Han hadde tatt med seg sin familie fra hjembyen Derry i Nord-Irland på grunn av den høye arbeidsløsheten der etter annen verdenskrig.
Liste over byer i Danmark
Dette er en liste over Danmarks største byområder sortert etter innbyggertall.
Listen utarbeides årlig av Danmarks Statistik, som definerer et byområde som en sammenhengende bebyggelse med minst 200 innbyggere, og der avstanden mellom to hus ikke overstiger 200 meter, med mindre bruddet i bebyggelsen skyldes mellomliggende offentlige anlegg som kirkegårder eller parker. Særlig i København-området har bebyggelser som tidligere ble regnet som selvstendige, med tiden vokst sammen til et samlet tettsted (da:byområde), Hovedstadsområdet.
Liste over mindre rollefigurer fra Hannibal Lecter-tetralogien
Enrikas Dortlich
Enrikas Dortlich opptrer i Hannibal Rising og er medlem av gruppen som kannibaliserer Lecters søster Mischa. Flere år senere oppdager han at Lecter ankommer Litauen igjen da han jobber som grensevakt for Sovjetunionen. Han blir sendt av gruppens leder Vladis Grutas for å drepe Lecter, men blir selv drept ved halshugging. Lecter bruker sin hest, Cesar, til å stramme et tau rundt halsen hans til det faller av. Lecter spiser så deler av hans kinn.
Cordell
Cordell er Mason Vergers personlige lege. Han opptrer kun i Hannibal. Hans rolle er veldig forskjellig i romanen og i filmatiseringen av den. I romanen blir han drept av Mason Vergers søster Margot under Lecters rømning. I filmen forakter han Verger og dytter ham til slutt ned i bingen hvor villsvinene som skulle drepe Lecter befinner seg.
Greve Lecter
Greve Lecter er far til Mischa og Hannibal Lecter. Hans første navn blir aldri avslørt, men det er mulig at det også er Hannibal, da navnet har blitt videreført i familien. Han er etterkommer av krigsherren «Hannibal den bistre» som vant over Den tyske orden i slaget ved Tannenberg i 1410. Han opptrer kun i Hannibal Rising og blir drept i en skuddveksling mellom sovjetiske og tyske styrker.
Camutanga
Camutanga er en kommune i delstaten Pernambuco i nordøstregionen av Brasil.
Vicky Leandros
Karriere
Fra 1982 til 1986 var Vicky Leandros gift med den greske entreprenøren Ivan Zisiadis, og hun fikk også en sønn med ham. I 2005 ble Vicky skilt fra sin andre ektemann etter 19 års ekteskap, som også hadde resultert i to døtre.
Triumfpalasset
Triumfpalasset (på russisk: Триу́мф-Пала́с) er en skyskraper i Moskva.
Barbara Niedernhuber
Barbara Niedernhuber (født 6. juni 1974), tysk aker som deltok i de olympiske vinterleker 1998 i Nagano og 2002 i Salt Lake City.
Spansk statsborgerskap
Spansk statsborgerskap gis hovedsakelig til den som har en spansk forelder, er gift med en spansk statsborger eller som er bosatt permanent i Spania (se naturalisering). Spansk lov, artikkel 11, viser til spansk statsborgerskap og etablerer en adskilt lov som regulerer til hvordan spansk statsborgerskap kan oppnås og mistes. Denne adskilte loven er spansk sivilrett. I generelle vendinger er spansk nasjonalitet basert på prinsippet om jus sanguinis ((latin for «blodets rett»), selv om bestemt begrensninger eksisterer for å få tilgang til spansk nasjonalitet basert på prinsippet jus soli (latin: «jordens rett»).
Spansk statsborgerskap ved opprinnelse
Den spanske lovgivningen angående nasjonalitet etablerer to former for nasjonalitet: «Spansk nasjonalitet ved opprinnelse» (spansk: nacionalidad española de origen) — det er en «innfødt spanjol» — og «spansk nasjonalitet ikke ved opprinnelse» (spansk: nacionalidad española no de origen).
The Principle of Evil Made Flesh
Spor fra dette albumet ble gjeninnspilt på Vempire or Dark Faerytales in Phallustein og Bitter Suites to Succubi.
FollaCell
Historie
Aksjeselskapet Folla ble stiftet i 1901. Sagbruksdriften i Folla-området kom nå inn i ordnede former, og i 1902 var ny sag på plass i sagbruket i Follafoss. Sagen ble drevet av elektrisitet fra den aller første generatoren i Folla. I dag står kun generatorstativet igjen, på oversiden av broen i Follafoss sentrum.
Forlaget Vett & Viten
Forlaget ble kjøpt opp av Forlagshuset Vigmostad & Bjørke i 2017, og ble en del av konsernet fra januar 2018.
Fylkesvei 410
Fylkesvei 410 (Fv410) går mellom Rømyr i Tvedestrand og Harebakken i Arendal.
Juk-do
I 2004 levde en familie bestående av tre mennesker på øya. Administrativt er øya en del av Jeodong-ri i Ulleung by i fylket Ulleung i provinsen Nord-Gyeongsang. På kinesiske tegn skrives øyas navn 竹嶼(島), og betyr «bambusøya» (bambus (竹) øya(嶼)). Navnet kommer mest trolig som en følge av at det vokser bambus på øya.
Derby (Derbyshire)
Historie
Byen har tilknytning til romerne, angelsakserne og vikingene. Den romerske festnigen Derventio lå antagelig ved Little Chester/Chester Green, og senere var byen en av de fem festningsbyene i Danelagen. Byen har feiret sitt 2000-årsjubileum som bosetningssted.
Byen fikk status som city i 1977 i forbindelse med Eliszabeth IIs 25-årsjubileum som dronning. Frem til dette var Derby en av svært få katedralbyer i Storbritannia som ikke hadde status som city.
Engfly (Mesoligia)
Engfly (Mesoligia spp.) er en slekt av nattfly som tilhører underfamilien Hadeninae. Navnet engfly brukes også på mange arter som tilhører andre, nærtstående slekter. Det forekommer to arter i Norge, begge bare i de sørligste landsdelene.
Utbredelse
Mesoligia-artene er bare utbredt i den gamle verden. Tre arter lever i den palearktiske sone, to er beskrevet fra Tanzania og den siste er bare kjent fra Saudi-Arabia.
Sturminster Newton
Byen er særlig kjent for som hjembyen til dikteren William Barnes, samt at Thomas Hardy bodde der deler av sitt liv.
Sturminster hadde det største markedet for stor- og småfe i Storbritannia, noe Thomas Hardy lot seg inspirere av. Markedet lå nær sentrum, og ble stengt og revet så sent som 1998.
Sons of Angels
Bandet fikk en hit med sangen «Cowgirl». I 1991 brøt de med Atlantic Records. De startet innspillingen av et nytt album, men etter hvert gikk bandet i oppløsning.
Delft
Historie
Delft oppsto ved bredden av en elv som var blitt utvidet av mennesker, kalt 'Delf'. Navnet kommer da også herfra, og ordet delven betyr å grave. På en høyde der 'Delf' krysset elven Gantel lå det siden det 11. århundre en grevebolig, og på grunn av dette ble byen et viktig handelssentrum, noe som den dag i dag kan sees på omfanget av byens markedsplass.
Anne-Marie David
Hun startet sin musikkarriere med rollen som Maria Magdalena i den franske versjonen av Jesus Christ Superstar. I 1973 ble hun valgt ut til å representere Luxembourg i Eurovision Song Contest for å forsvare landets ære på hjemmebane etter å ha vunnet året før. Hun ble dermed enda et navn på den lange listen over utenlandske artister som har deltatt for landet i konkurransen, sammen med blant annet France Gall og Vicky Leandros. I 1973 utviklet konkurransen seg til et kappløp mellom tre bidrag som alle har etablert seg som klassikere innenfor Eurovision Song Contest; Davids «Tu te reconnaîtras», spanske «Eres tú» og Storbritannias «Power to All Our Friends», fremført av Cliff Richard. David gikk til slutt seirende ut, men bare seks poeng skilte vinneren fra tredjeplassen.
Japygidae
Japygidae er en relativt artsrik familie primitive seksbeinte leddyr som hører til ordenen tohaler (Diplura).
Utbredelse
Familien er utbredt over hele Jorden, men mangler i nordområdene.
Boké (region)
Boké er en region i Guinea. Den ligger vest i landet langs kysten av Atlanterhavet og grenser til regionene Kindia og Labé. Den grenser også til landene Senegal og Guinea-Bissau
Yasuhiro Yamashita
Han har etter sin aktive karriere blant annet vært instruktør og rådgiver for en rekke organisasjoner, inkludert Tokai Universitet, International Judo Federation, og All Japan Judo Federation. Han pensjonerte seg fra konkurrerende judo 17. juni 1985 etter å ha vunnet fem gullmedaljer i internasjonale konkurranser og merket 203 seirer fram til han gikk av. Han fikk den japanske National Prize of Honor den 9. oktober 1984.